OpenLLM-France/wikimedia huggingface dataset:
# Roque Arregui

Roque Arregui (Mercedes, 1950eko abuztuaren 16a) Uruguaiko irakaslea eta Fronte Zabaleko politikaria da.

## Karrera

Mercedeseko Institutu Normalean irakasle lizentziatu zen 1969an. 1970az geroztik irakasle lanetan aritu da; fisikako irakaslea ere bada 1972tik. Irakaskuntza-jardueratik baztertu zuen diktadura zibiko-militarrak. 1985ean leheneratu zuten.
Irakasle sindikalista gisa ibilbide bikaina izan du.

## Jarduera politikoa

1970ean Uruguaiko Alderdi Sozialistan afiliatua. 1971n, sortu berri den Fronte Zabala taldean sartu zen. 1987an Sorianoko Alderdi Sozialistako Departamenduko Idazkari Politiko aukeratu zuten, 1994ra arte berriro hautatua izan zen. 1993az geroztik, Alderdi Sozialistako Batzorde Zentraleko kidea da.
1994ko hauteskundeetan Sorianoko departamenduko diputatu hautatu zuten, 1999an eta 2004an berriro hautatua izan zen. 2006an zehar Ganberako presidenteordeetako bat da. 2009ko martxoaren 1ean, Uruguaiko Ganberako presidente hautatu zuten.
2009ko urrian, 2010-2015 aldirako berriro hautatu zuten diputatu.

## Erreferentziak

* ↑ [Legisladores 90 ] Biografía. .
* ↑ Autoridades uruguayas. Rulers.org.
* ↑ Senadores y diputados electos para la XLVII Legislatura. La República 27 de octubre de 2009.

## Kanpo estekak

* Roque Arregui diputatua
* Datuak: Q5638582
* Multimedia: Roque Arregui / Q5638582
# Roppolo

Roppolo Italiako udalerri bat da. Biellako probintzian kokatuta dago, Piemonte eskualdean. 840 biztanle ditu, 8,65 kilometro koadroko azaleran banatuta.

## Mugakideak

Roppolok honako udalerri hauekin egiten du muga:
Alice Castello Cavaglià Dorzano Salussola Zimone Cerrione Viverone

## Kanpo estekak

* Datuak: Q18154
* Multimedia: Roppolo / Q18154
# Red Bayko euskal baleazaleen kokalekua

Red Bayko euskal baleazaleen kokalekua (ingelesez Red Bay Basque Whaling Station; frantsesez Station baleinière basque de Red Bay) Kanadako Red Bayn dagoen aztarnategi arkeologikoa da. 1979an Kanadako Gobernuak leku historiko nazional, eta 2013an UNESCOk Gizateriaren Ondare izendatu zituen.
Belle Isle itsasartearen iparraldean kokaturik, Saddle uharteak Ozeano Atlantikotik babesten du herria, babesleku natural bat sortuz. XVI. mendean uste da Euskal Herriko baleazaleek leku horri Butus deitzen ziotela, erdaraz idazten zuten Euskal Herriko eskribau erdaldunduek Buytres forma ere erabili zutelarik. 1667an berriz, Piarres Etxeberri lapurtarrak euskaraz leku hau izendatzeko Boitus edo Boatuss formak erabili zituen bere Liburu hau da Ixasoco nabigacionecoa-n .

## Historia

Labradorreko kostaldeak 9.000 urte baino gehiagoz izan ditu biztanleak. Amerindiar eta aurreeskimal herriek itsas txakurrak eta mortsak ehizatzen eta izokinak harrapatzen zituzten bertan.
1550etik 1625eraino Euskal Herriko baleazaleek Quebeceko Gros-Mécatina eta Labradorreko St. Charles lurmuturraren bitartean eraiki zituzten 16 guneetako bat zen Red Baykoa. Une gorenean 2.000 arrantzale zituen. Red Bayn makailua eta bale-gantza prestatzeko hogei bat eraikin zituzten.
Hurrengo mendeetan, euskal herritarrek ez ezik, frantziarrek, ingelesek eta jerseytarrek ere portua erabili zuten. XIX. mendean Ternua, Ingalaterra eta Anglo-normandiar uharteetako arrantzaleek behin betikoz geratu ziren Red Bayn.

## Erreferentziak

* ↑ Red Bay-ko euskal baleazaleen kokalekua da UNESCOk kokalekuan bertan ipinitako euskarazko oroigarrian ageri den izena, Albaolako webgunean ikusgai (hemen). Beste zenbait webgunetan, antzeko izendapenak baina ez berdinak ageri dira, adibidez Red Bayko euskal baleazaleen estazioa Euskal Itsas Museoaren webgunean eta Red Bayko euskal baleazaleen portua Argiako artikulu batean.
* ↑ MAIA, Jon: Apaizac obeto.Donostia: Elkarlanean, 2006. 28, 143 eta 155. orriak.
* 1 2 3 (Frantsesez) Parcs Canada. Histoire. in: Lieu historique national du Canada Red Bay..
* ↑ (Ingelesez) Labrador Costal Drive. Red Bay National Historic Site of Canada. .
* ↑ (Frantsesez) Annuaire des désignations patrimoniales fédérales. Lieu historique national du Canada de Red Bay. .

## Kanpo estekak

* Webgune ofiziala
* Informazioa UNESCOren webgunean
* Datuak: Q3238270
* Multimedia: Red Bay National Historic Site / Q3238270
# Red Bud (Illinois)

Red Bud Illinoiseko hiri bat da. Randolph konderrian kokatua dago. 2010ean 3.698 biztanle zituen, 6,31 kilometro koadrotan banatuta.

## Ikus, gainera

* Randolph konderria

## Kanpo estekak

* Datuak: Q574895
* Multimedia: Red Bud, Illinois / Q574895
# Red Bank (Tennessee)

Red Bank Ameriketako Estatu Batuetako hiri bat da. Hamilton konderrian kokatuta dago, Tennessee estatuan. 11.899 biztanle ditu, 16,975414 kilometro koadroko azaleran banatuta.

## Ikus, gainera

* Hamilton konderria

## Kanpo estekak

* Datuak: Q2272529
# Red Bank (Hego Carolina)

Red Bank Ameriketako Estatu Batuetako erroldak esleitutako leku bat da. Lexington konderrian dago, Hego Carolina estatuan. 10.924 biztanle ditu, 31,174395 kilometro koadroko azaleran banatuta.

## Ikus, gainera

* Lexington konderria

## Kanpo estekak

* Datuak: Q2048572
# Red Bluff (Kalifornia)

Red Bluff Kaliforniako hiri bat da. Tehama konderrian kokatua dago. 2010ean 14.076 biztanle zituen, 19,6 kilometro koadrotan banatuta.

## Ikus, gainera

* Tehama konderria

## Kanpo estekak

* Datuak: Q546468
* Multimedia: Red Bluff, California / Q546468
# Red Boiling Springs (Tennessee)

Red Boiling Springs Ameriketako Estatu Batuetako hiri bat da. Macon konderrian dago, Tennessee estatuan. 1.205 biztanle ditu, 4,52757 kilometro koadroko azaleran banatuta.

## Ikus, gainera

* Macon konderria

## Kanpo estekak

* Datuak: Q2288131
* Multimedia: Red Boiling Springs, Tennessee / Q2288131
# Red Bay (Alabama)

Red Bay Alabamako hiri bat da. Franklin konderrian kokatua dago. 2010ean 3.158 biztanle zituen, 125,2 kilometro koadrotan banatuta.

## Ikus, gainera

* Franklin konderria

## Kanpo estekak

* Datuak: Q80035
* Multimedia: Red Bay, Alabama / Q80035
# Red Bull

    Artikulu hau edariari buruzkoa da; 1 Formulako talde gaitzat duena beste hau da: «Red Bull Racing»
Red Bull Red Bull GmbH austriar enpresak ekoizturiko edari energetikoa da. Dietrich Mateschitz asmatzaileak sortu zuen 1980ko hamarkadan, marketing berezia bultzatuz. 1987ko apirilaren 1ean lehenengo lata saldu zuenetik 165 herrialdeetan 35.000 milioi lata baino gehiago saldu dituzte.

## Erreferentziak

* ↑ The Top 15 Energy Drink Brands. .

## Kanpo estekak

* Datuak: Q51482
* Multimedia: Red Bull / Q51482
# Red Bank (New Jersey)

Red Bank New Jerseyko borough bat da. Monmouth konderrian kokatua dago. 2010ean 12.206 biztanle zituen, 4,5 kilometro koadrotan banatuta.

## Ikus, gainera

* Monmouth konderria

## Kanpo estekak

* Datuak: Q1010539
* Multimedia: Red Bank, New Jersey / Q1010539
# Rosa Sevilla de Alvero

Rosa Lucía Sevilla de Alvero (Tondo, Manila, Filipinak, 1879ko martxoaren 4a – Quezon City, Filipinak, 1954ko maiatzaren 11) Filipinetan emakumeen sufragioaren alde egin zuen filipinar aktibista, hezitzailea eta kazetaria izan zen.

## Biografía

1879ko martxoaren 4an jaio zen. Silvina Tolentinoren eta Rafaelen alaba, Aurelio Tolentino iraultzaile eta antzerkigilearen senidea eta Ambrosio Sevilla, Espainiako armadako sarjentuarena. Izeko Tolentinorekin hazi zen, zeinak askotan gonbidatzen zituen bere etxera "hezkuntza kolonial" deitzen zutenaren aurka defendatzen zuten abertzaleak eta intelektualak.

## Lan ibilbidea
### Hezitzaile ibilbidea

Irakasle ikasketak egin zituen, “Goi mailako irakasle” titulua lortu zuen Colegio de la Asunción izenekoan. Santo Tomaseko Unibertsitateko lehen dekanoa izan zen eta 1900eko uztailaren 15ean Emakumearen Institutua (gero Rosa Sevilla Oroimenezko Eskola) sortu zuen.
Amerikako garai kolonialaren lehen urteetan, 21 urterekin Manilako Emakumeen Institutua sortu zuen, Filipinetako emakumeen lehen eskoletako bat izan zena. Institutuak emakumeei "Jainkoari zein herrialdeari zerbitzatzeko" prestatzen lagunduko zien curriculuma eskaini zien, gehienbat erlijioa eta zientzia-gaiak irakastea debekatzen zuten estatubatuarrek zuzendutako eskolen alternatiba bat emanda.

### Sufragista ibilbidea

30eko hamarkadaren erdialdean, 1916an filipinar emakumeei boto eskubidea emateko mugimendu bat zuzendu zuen, Filipinetako Emakumeen Liga Nazionala sortuz. Erreferendum baten ostean, 1937an lortu zuten emakumeek eskubidea.

### Kazetaritza ibilbidea

Kazetaritzan ere lan egin zuen, La Vanguardia egunkari espainiarreko zuzendaria izanik, eta Filipinetako Emakumeen Kluben Federazio Orokorrak argitaratutako The Woman's Outlook aldizkaria sortu zuen. Antonio Lunaren La Independencia egunkariko erredakzio taldeko partaide izan zen, eta gaztelaniaz ere idatzi zituen La Mejor, El Sueño del Poeta eta Prisonera de Amor lanak, esaterako.

## Bizitza pertsonala

Emilio Alvero artistarekin ezkondu zen. 1954ko maiatzaren 11n hil zen, 75 urte zituela.

## Sariak eta aintzatespenak

* 1948, uztailaren 4a, Filipinetako Gobernuko Presidentetza Merezimenduaren Domina.
* 1948 Isabel II.a Espainiako erreginaren aitorpena.
* 2021ean, martxoaren 4an, Google-k bere 142. urtebetetzea ospatu zuen Google Doodle batekin, denbotaldi baterako Logo bereziarekin.

## Erreferentziak

* 1 2 3 Google fetes Filipina suffragist Rosa Sevilla de Alvero with doodle on 142nd birthday. 4 March 2021.
* 1 2 Google Doodle celebrates Rosa Sevilla de Alvero, one of the women who fought for Filipina's right to vote. 4 March 2021.
* 1 2 3 Co, Ryanne. (4 March 2021). «Rosa Sevilla de Alvero: 5 Facts To Know About Today's Google Doodle» Tatler Philippines.
* 1 2 3 «Because of Rosa Sevilla de Alvero, Pinays can vote. But who is she?» My Pope 4 March 2021.
* ↑ «Google doodle features Filipina suffragette» GMA News Online 4 March 2021.
* ↑ «Rosa Sevilla de Alvero's 142nd Birthday» Google 4 March 2021.

## Kanpo estekak

* Rosa Sevilla de Alveroren bizitzari buruzko bideoa
* Datuak: Q12970135
# Rosa Talavera

Rosa Talavera García (Hernani, 1961eko urriaren 30a) gipuzkoar atleta da, hainbat alditan Euskadiko eta Espainiako txapelduna izandakoa eta Donostiako maratoia ere irabazitakoa.

## Ibilbidea

Oraindik juniorra zela, Estatuko aurreneko emakumezkoa izan zen 3 ordutik behera jeisten (2.59.30) eta Donostiako maratoiaren lehen bi edizioak irabazi zituen. 1981ean Espainiako txapelketa irabazi zuen Oiartzunen.

## Lorpenak

* Espainiako maratoi txapelketa (1): 1981
* Donostiako maratoia (3): 1978, 1979, 1989
* Hiru Hondartzetako Krosa (1): 1990
* Behobia-Donostia lasterketa (1): 1991

## Erreferentziak

* ↑ «TALAVERA GARCÍA, Rosa - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2019-11-24).
* Datuak: Q76400109
# Rosa Soroa

Rosa Soroa Oria (Elduain, Gipuzkoa, 1945eko irailaren 3a) Euskal erraketista profesionala izan zen. 16 urtez jardun zuen pilotan.

## Biografia

Rosa Soroa pilotari familian sortu zen. Aitak pilotan jokatu zuen zale gisa. Osaba Miguel Soroa pilotaria izan zen, nebetariko bat eskuz aritu zen, beste nebak berriz, Miamin, zesta puntan jardun zuen.

## Erraketista ibilbidea

Rosa gaztetxotan hasi zen pilotan ikasten Tolosan. Elduaindik Tolosara joaten zen, Beotibar pilotalekuan entrenatzera. Bi urtez aritu zen entrenatzen eta 16 urte besterik ez zituela Madrilera joateko eskaintza jaso zuen. Hantxe egin zuen debuta, Madrid frontoian, 1960ko abenduaren 9an. Aurreneko urteetan arratsaldez eta gauez jokatzen zuten, eta, geroxeago, gauez baino ez. Atzelaria izan zen. Rosa, ama izan zen erraketista profesionala izan zen bitartean, baina amatasunak ez zion bere jarduera eten. Alaba txikia saskitxo batean eramaten zuen entrenamenduetara eta denen artean zaintzen zuten. Ama izan ondoren, 4 bat urtez jarraitu zuen pilotan jokatzen, harik eta 1974. urtean erraketari agur esan zion arte.

## Omenaldiak

* 2015eko uztailaren 23an Errenteriako "Fanderia" frontoiari Agustina Otaola izena jarri zioten eta Agustina buru zela, Miren Uzkudun "Asteasu", Maria Dolores Larramendi, Ramonita Gametxo, Lucia Areitioaurtena, Gloria Agirre "Txikita de Aizarna" eta Maria Elena Hernández erraketistekin batera, Rosa ere omendu zuen.
* 2017an Tolosako Beotibar pilotalekuan, Rosa Soroak omenaldia jaso zuen Izaskun Ayestaran erraketistarekin batera. Tolosa, Elduain eta Ibarrako udalek hartu zuten parte Raketista profesionalak elkarteak antolatutako ekitaldian.
* 2018ko martxoaren 8an Gipuzkoako Foru Aldundiaren Carmen Adarraga Saria jaso zuen Oronan.
* 2018ko irailean, Elduaingo jaietan, herritarrek Rosa Soroa omendu zuten erraketista ibilbideagatik.

## Erreferentziak

* ↑ «Emakume erraketistak - Aintzinako lanbideak» ORAIN Gipuzkoa (Noiz kontsultatua: 2020-02-28).
* ↑ Tubia, Iker. ««Madrilen frontoiak leporaino betetzen ziren. Zirraragarria zen»» Berria (Noiz kontsultatua: 2020-02-28).
* 1 2 (Gaztelaniaz) «Las últimas raquetistas» ELMUNDO 2018-03-31 (Noiz kontsultatua: 2020-02-28).
* ↑ SLU, Herritar Berri. (2015-10-08). ««Jaioterrian ez nuen inoiz nire lanbideaz hitz egiten; inori ez zitzaiola interesatzen iruditzen zitzaidan»» GAUR8 (Noiz kontsultatua: 2020-02-28).
* ↑ Tubia, Iker. ««Madrilen frontoiak leporaino betetzen ziren. Zirraragarria zen»» Berria (Noiz kontsultatua: 2020-02-28).
* ↑ «" Agustina Otaola, Raketista Profesionala " Frontoiaren izen berria. :: Eple Errenteria» www.eple-errenteria.org (Noiz kontsultatua: 2020-02-28).
* ↑ «Emakume, raketista eta profesional izan zirelako - Tolosa» Tolosaldeko ataria (Noiz kontsultatua: 2020-02-28).
* ↑ «Rosa Soroa raketistari omenaldia egin diote bere jaioterrian - Elduain» Tolosaldeko ataria (Noiz kontsultatua: 2020-02-28).

## Kanpo estekak

* Apostando por ellas. Historia de las raquetistas
* Erraketistak lehen eta orain. Dokumentala
* Emakume erraketistak. Erakusketa
* Erraketistak, aitzindariak pilotaren munduan
* Datuak: Q58481678
* Multimedia: Rosa Soroa / Q58481678
# Rosa Spottorno Topete

Rosa Spottorno Topete (Cartagena, Murtzia, 1884ko apirilaren 23a – Madril, 1980ko irailaren 24a) murtziar itzultzailea eta feminista izan zen. José Ortega y Gasset-en emaztea.

## Biografia

Rosa Spottornok militarren familia zuen bi aldeetatik. Aita, Juan Spottorno Bienert, Armadako Kidego Juridikoko ministro sutsua izan zen; ama, Josefina Topete Cavaillón, berriz, Ramón Topete eta Carballo kontraalmirante ezagunaren alaba zen.
1910eko apirilaren 7an, hogeita sei urte zituela, José Ortega y Gasset filosofoarekin ezkondu zen. Batasun horretatik hiru seme-alaba jaio ziren: Miguel Ángel Ortega Spottorno (1911), medikuntza ikasi zuena, Soledad (1914-2007) filosofoa eta José (1918).

## Ibilbidea

María Martos, Zenobia Camprubí eta Amalia Galárragaren laguna zen, eta Emakumezkoen Lyceum Club fundazioan parte hartu zuen haiekin.
Bere heziketari esker, ia elebiduna izan zen frantsesez, eta, horri esker, itzulpen-lanak egin zituen, besteak beste, Alexandra David-Néel egilearen lanak.

## Erreferentziak

* ↑ «ABC (Madrid) - 25/09/1980, p. 89 - ABC.es Hemeroteca» hemeroteca.abc.es.
* 1 2 3 4 5 País, Ediciones El. (25 de septiembre de 1980). Tribuna | Evocación de doña Rosa. ISSN 1134-6582..
* 1 2 (Gaztelaniaz) País, El. (1980-09-25). «Falleció Rosa Spottorno y Topete, viuda de Ortega y Gasset» El País ISSN 1134-6582. (Noiz kontsultatua: 2023-11-06).
* ↑ (Ingelesez) «https://tesoricosdemurcia.com/people/literatura/rosa-spottorno-topete-2/» tesoricosdemurcia.com (Noiz kontsultatua: 2023-11-06).
* ↑ «Álvaro Spottorno-Los hermanos de Álvaro - Región de Murcia Digital» www.regmurcia.com.
* ↑ «http://www.modernismo98y14.com/jose-ortega-y-gasset.html» www.modernismo98y14.com.
* ↑ «Lyceum Club Femenino, un espacio de libertad para el talento femenino - el mundo entre nosotras» elmundoentrenosotras.com.
* ↑ «misticos y magos del tibet | alexandra david neel» www.libros-antiguos-alcana.com.

## Kanpo estekak

* Datuak: Q50412595
# Rosa Serrano i Llàcer

Rosa Serrano i Llàcer (Paiporta, 1945eko ekainaren 5a) haurrentzako fikziozko idazle valentziarra da, itzultzailea eta editorea. Valentziar hizkuntzaren alde duen konpromiso kulturalagatik nabarmendu da. Lehena Blanca Cassany izengoitiarekin argitaratu zen.

## Biografia

Paiportan jaioa 1945ean, Bartzelonako Unibertsitatean lizentziatu zen hezkuntzan. Picanyako Gavina eskola sortu zuen, Valentziako lehen eskola.
Tàndem Edicions zuzendu zuen, Valentziako Kultura Kontseiluko kide izan zen 1998 eta 2002 artean, eta hainbat eleberri, poesia liburu eta haurrentzako irakurleentzako Enric Valoren 36 Rondalles Valencianes-en moldaketaren egilea da, hainbat eleberri frantsesera ere itzuliz.
Associació d'Editors del País Valencià-ko presidentea izan zen eta Isabel de Villena (1999) saria, Fondation Bromera (2007) eta Vicent Ventura (2011) saria irabazi zituen. 2019an, Acadèmia Valenciana de la Llengua-k goi-mailako bereizketa akademiko handiena duen lana aitortu zuen, erakunde honen sorreran egindako ekarpena. 2019an, Valentziako Generalitatearen Goi Mailako Aitorpena jaso zuen Valentziar hizkuntzaren alde egindako kultur lanagatik.
Besteak beste, Isabel de Villena saria (1999), Bromera Fundazioa saria (2007) eta Vicent Ventura saria (2011) jaso zituen. 2019an, Academia Valenciana de la llengua goren-goreneko akademiari aitortu zion bere lana, eta bereizi egin zuen erakunde hori sortzeko egindako ekarpena. 2019an, Valentziako Generalitatearen Goi-mailako Saria jaso zuen, Valentziarako kultura-lanagatik

## Obra

Rosa Serranok lan hauek idatzi zituen:
* La paraula és una aventura (1981)
* Ma casa (1985)
* La domadora de somnis (1990)
* Papers secrets (1991)
* David està malalt (1988)
* Amanida de bruixes (1994)
* El vell mariner (1999)
* Paraules de vidre (2000)
* Noves lectures de les Rondalles d'Enric Valor
* Converses amb un senyor escriptor (1995)

## Erreferentziak

* ↑ https://web.archive.org/web/20160303190143/http://www.iifv.ua.es/lletraferit/consultes/veureAutor.asp?pId=297
* ↑ https://www.lasprovincias.es/politica/montesinos-brines-laura-20191007115629-nt.html
* ↑ https://presidencia.gva.es/es/premis-9-doctubre/distincions-9-d-octubre/alta-distincio-de-la-generalitat
* ↑ https://dogv.gva.es/datos/2019/10/09/pdf/2019_9608.pdf
* ↑ Rosa Serrano i Llàcer. 17 setembre 2013.

## Kanpo estekak

* Datuak: Q20006549
# Ringerike

Ringerike Norvegiako udalerria da. Buskerud konderrian kokatua dago. 1552.11 km² ditu eta 28.523 biztanle ditu.

## Mugakideak

Honako udalerri hauekin egiten du muga:
Sør-Aurdal Søndre Land Gran (Norvegia) Jevnaker Lunner Oslo Municipality $^{(en)}$ Bærum Hole Modum Krødsherad Flå

## Kanpo estekak

* Datuak: Q110848
* Multimedia: Ringerike / Q110848
# Ringfort

Ringfort (ingeles izena, «eraztun gotorlekua» esan nahi duena; irlanderaz: Lios, «lis» ahoskatua) Burdin Aroan hasi eta Goi Erdi Aroa arte eraiki ziren gotorleku zirkularrak dira, gutxi gorabehera K.a. 800-400 eta K. o 1000. urteen artekoak. Iparraldeko Europan daude, bereziki Irlandan; Gales eta Kornuallesen ere ohikoak dira, eta azken herrialde bi horietan rounds deritze ingelesez.
Ringfort gotorlekuak hainbat neurritakoak izaten dira, eta harriz nahiz lurrez eraikiak. Lehenbiziko ringfort gotorlekuak oholesiez ere sendotu ohi ziren. Haien helburua bertako biztanleriari babesa eskaintzea zen.
Irlanderak ringfort gotorlekuak izendatzeko hainbat hitz erabili izan ditu, horietako asko gerora ohiko irlandar leku izenak ere bilakatu direnak, adibidez: ráth (ingelesez: rath), lios (ingelesez: lis; kornubierazko lis hitzaren parekide, «gorte«), caiseal (ingelesez: cashel), cathair (ingelesez: caher edota cahir; galesez: caer; eta bretainieraz: ker) eta dún (ingelesez: dun edota doon; kornubieraz: din).
Irlanda osoan mota honetako 40.000 eraikin identifikatu dira, baina uharte osoan 50.000 edo gehiago bide direla ere kalkulatu da. Eraikin hauetako adibide nabarmenen eta ospetsuenak Grianan Aileachkoa (Donegalgo konderria) eta Dún Aonghasa (Aran uharteak) dira.

## Iruditegia

* Grianan Aileachkoa, Donegalgo konderria.
* Cahergal, Cahersiveen, Kerryko konderria.
* Caher Black, Clareko konderria.

## Kanpo estekak

* Datuak: Q92383
* Multimedia: Ringforts / Q92383
# Ringgold (Louisiana)

Ringgold Louisianaeko herri bat da. Bienville parrokian kokatua dago. 2010ean 1.495 biztanle zituen, 6,00 kilometro koadrotan banatuta.

## Ikus, gainera

* Bienville parrokia

## Kanpo estekak

* Datuak: Q2661037
* Multimedia: Ringgold, Louisiana / Q2661037
# Ringgold konderria (Iowa)

Ringgold konderria (ingelesez: Ringgold County) Iowako konderri bat da, Ameriketako Estatu Batuetan. Hiriburua Mount Ayr da. 2010eko zentsuaren arabera 5.131 biztanle zituen, Ringgold kilometro koadroko azaleran.

## Geografia

Ringgold konderriak 1.395,66 kilometro koadro ditu. Horietatik 8,72 ura dira. Beste 1.386,93 lurra dira. Biztanleria dentsitatea 3,68 da.

## Demografia

2010eko zentsoan bizi ziren 5.131 pertsonetatik 5.057 txuriak edo hispanoak dira. Horietatik hispano edo latino kategorian 91 dira. 17 beltzak edo afroamerikarrak. 13 amerikar natiboak ziren eta 0 Hawaii edo Pazifikoko irletako natiboak. 16 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 26 pertsonek kokatzen zuten.

### Biztanleria piramidea
## Kanpo estekak

* Datuak: Q485752
* Multimedia: Ringgold County, Iowa / Q485752
# Ringgau

Ringgau Alemaniako udalerria da. Hessen estatuan dago, [[Werra-Meißner barrutia|Werra-Meißner]] barrutian. 2014an 2.985 biztanle zituen 66,81 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q621222
* Multimedia: Ringgau / Q621222
# Ringgenberg (Berna)

Ringgenberg Suitzako udalerria da. Berna kantonamenduan dago, Interlaken-Oberhasli barruti administratiboa barrutian. 2014an 2,561 biztanle zituen 8,5 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66582
* Multimedia: Ringgenberg / Q66582
Bönigen Habkern Interlaken Unterseen
# Ringgit

Ringgita (malaysieraz: Ringgit Malaysia, jawi malaysieraz: ريڠݢيت مليسيا, mandarin txineraz: 令吉), Malaysian zirkulazioan dagoen dibisa da. Bere ISO 4217 kodea MYR da eta bere sinboloa RM. Ringgit banako baten ehunena sen deitzen da eta ringgit bakoitza 100 senez osatuta dago.

## Erreferentziak

* ↑ Euskaltzaindiaren Hiztegia. (Noiz kontsultatua: 2017-10-07).
* ↑ (Ingelesez) Central Bank of Malaysia. (Noiz kontsultatua: 2017-07-30).
* ↑ (Ingelesez) XE - The World's Trusted Currency Authority. (Noiz kontsultatua: 2017-07-26).

## Kanpo estekak

* (Ingelesez) Malaysiako Banku Zentralaren webgunea.
* Datuak: Q163712
* Multimedia: Money of Malaysia / Q163712
# Ringgold (Georgia)

Ringgold Georgiako estatuko hiri bat da. Meriwether konderrian kokatua dago. 2010ean 3.580 biztanle zituen, 12,30 kilometro koadrotan banatuta.

## Ikus, gainera

* Meriwether konderria

## Kanpo estekak

* Datuak: Q2429223
* Multimedia: Ringgold, Georgia / Q2429223
# Ringer

Ringer puxtarri joko bat da, XX. mendearen hasieran Espainian eta egun Estatu Batuetan jokatzen dena. Hiru bat metroko zirkulu batean jokatzen da, 2 jokalari edo gehiagoren artean. Zirkuluaren erdian 13 puxtarri jartzen dira gurutze bat osatuz, puxtarri batetik bestera pare bat zentimetro egon behar direla. Jokalariek txandaka handiagoa den puxtarri bala delako batez, zirkulu barruko puxtarriak kanporatzen saiatu behar dira zirkulu kanpotik. Puxtarri bala jaurtitzeko, puxtarria hatz erakusleaz inguratu eta erpuruaz jaurti behar da. Zirkulutik kanporatzen diren puxtarriak jokalariaren esku geratzen dira. Puxtarriak kanporatu eta puxtarri bala zirkulu barruan geratzen bada, jokalariak puxtarri bala dagoen puntutik beste jaurtiketa bat egin ahal izango du. Jokalariak puxtarririk kanporatu ez duenean edo puxtarriak kanporatzearekin batera bere puxtarri bala ere zirkulutik kanpo geratu denean galtzen da txanda. Jokoa puxtarri guztiak kanporatu edo aurrez ezarritako puxtarri kopuru bat kanporatu denean bukatzen delarik, puxtarri gehien lortu dituen jokalariak irabazten du. Arau gehigarriak dituzten joko aldaerak ere badaude.

## Kanpo estekak

* (Ingelesez) Ringer Game Rules, American Toy Marble Museum. 2009-06-25.
* (Ingelesez) How to play marbles, LandOfMarbles.com. 2009-06-25.

## Erreferentziak

* ↑ Antonio Méndez, Nuevas propuestas lúdicas para el desarrollo curricular de educación física, Paidotribo, 2003. ISBN 84-8019-699-8
# Ringford

Ringford, Eskoziako herri bat da, Dumfries eta Galloway eremu administratiboan.

## Kanpo estekak

* Datuak: Q7334866
* Multimedia: Ringford / Q7334866